Document ID: /roh_data/filtered/fineweb-2-filterrobots_roh.jsonl.gz/71459

Insumma per l’emprima giada en in final è arrivada Sophie Hediger, e quai tar sia 30avla cursa da la cuppa mundiala. La finala è sulet Eva Adamczykova da la Tschechia stada pli sperta che la Svizra da 25 onns.
Sina Siegenthaler è cupitgada en ils mezfinals, cun vulair passar ina concurrenta. En il final pitschen ha la giuvna da l’Emmental lura fatg plaz dus ed è uschia sa classada sin rang sis.
Koblet cun il 5avel podest
Kalle Koblet è partì en tut las cursas davent dals otgavelfinals in pau plaun, tuttina hai mintgamai tanschì ad el da sa qualifitgar per la proxima runda. Ed en il final è sulet il Canadais Eliot Grondin stà pli spert.
Las cursas a San Murezzan èn l’emprova generala per ils campiunadis mundials da freestyle dal 2025 en l’Engiadina.